Ingvar vant «Idol»
Tidligere fremført låt: Ingvar: «Cheaters Town» av Chris Isaak Jørn: «The Pretender» av Foo Fighters Publikums valg: Ingvar: «One Night (With You)» av Elvis Presley Jørn: «When You Were Young» av The Killers Finalesingelen: Ingvar: «Sarah Moore» Jørn: «High Speed Road» I finalen sto Ingvar Olsen og Jørn Trollebø Kvalheim (23). Til slutt takk Ingvar det lengste strået. - Dette er den største gaven og gleden jeg kunne ha fått. Det er helt utrolig, og det har ikke gått opp for meg ennå, sier den ferske vinneren. - Hele verden stoppet opp. Jeg klarer ikke å stå stille, forteller han, og røper hvordan feiringen skal foregå. - Jeg har fått tak i et fenalår, så det spørs om jeg ikke må sprette det. Også blir det en liten pils. 24-åringen takker sine stolte foreldre, som var med ham på den store kvelden. - Mamma og pappa har vært her med meg, og det har vært en god støtte. Mor Anita Solli Olsen kvitterer: - Jeg er så stolt. Jeg er helt i sjokktilstand. - Vi har hatt troen hele tiden. Det er vanskelig å sette ord på dette. Jeg er så utrolig stolt av deg, sier pappa Terje Olsen. Kveldens sølvmedaljevinner tok tapet med fatning. - Det er en seier i seg selv å ha kommet så langt. Dette får meg til å ville jobbe enda hardere. Jeg er veldig stolt av Ingvar. Vi har blitt veldig gode venner, og det er ingen tvil om at vi skal stå på scenen sammen igjen, sier Jørn. Gjennom hele sesongen har VG anmeldt deltakernes opptredener. Samlet sett er det Ingvar som har imponert anmelderne mest, selv om begge havnet på et lunkent gjennomsnitt. Hverken Jørn Trollebø Kvalheim eller Ingvar Olsen klarte å overbevise VGs anmelder i finalen. VGs anmelder Thomas Talseth voktet artistene med argusøyne og trillet terning forløpende. Er du enig med VGs anmelder? Diskutér i kommentarfeltet under saken.- Jeg blir ikke lei. Du har virkelig fortjent å stå i finalen, sier dommer Kurt Nilsen. - Det var en deilig start på finalen, godt jobbet Ingvar, sier Tone Damli. VG-Talseth: - Ingvar er jo langt på vei en norsk Chris Isaak, i alle fall en god lightvariant. Det er beroligende både å se og høre ham smyge seg gjennom denne typen croonerpop.- Jørn, du går all in. Det er åpenbart at du går inn for å vinne, sier Esben Dansken Delvig. - Dette var helt enestående, sier Gunnar Greve og mener dette er det beste Jørn har gjort i konkurransen. VG-Talseth: - Denne kraftrocken er Jørns favorittmusikk, og det er ikke vanskelig å tro på. Samtidig blir han åpenbart overtent, han prøver for hardt og blir overivrig i fraseringene. Og dette er ikke en låt som kler for mye Møllers tran.- Tusen hjertelig takk for en fantastisk opplevelse, sier Gunnar Greve. - Det som er kjekt med deg er at du er en særegen artist. Vi trenger en artist som deg. Jeg er fan!, sier Tone Damli. VG-Talseth: - Ingvar er god, men noen Elvis er han ikke. Her blir han noe spinkel, med for lite dybde i røsten. Likevel: Selv på krabbegir gjør han et helt OK inntrykk.- Du gjør oppgaven din med stil. Jeg håper du vinner «Idol» i år, sier Kurt Nilsen. VG-Talseth: - Dette er Jørn i sitt ess. En låt som inviterer til lidenskapen og patosen han alltid bringer til bordet, et «anthem» hvor det er lov til å hulke. Han får ikke til det avgjørende løftet mot slutten, men veien frem dit går rakt og trygt.- Jeg sitter og koser meg her. Du gjør det med stor overbevisning, sier Kurt Nilsen. - Jeg har hele tiden hatt klokkertro på deg, sier Esben Selvig, som mener det starter litt surt for Ingvar. VG-Talseth: - Åpner usedvanlig svakt og usikkert; har han ikke øvd nok på det som skal være vinnerlåten hans? I studioutgaven er dette en sjarmerende gammelpoptrudelutt, men bedring i vokalen mot slutten til tross: Her svikter det på målstreken for Ingvar.- Dette blir et takk. Kanskje du har den største stemmen i «Idol» 2014, sier Gunnar Greve. - Innimellom sprekker du litt, men jeg tror det er fordi du vil gi alt, og det er så deilig å se, sier Tone Damli. VG-Talseth: - Jørn gjør det stikk motsatte av Ingvar til slutt: Fremfører en svak låt godt. Typisk kjip erstatningsrock à la «Idol», dette, men det er der gutten føler seg hjemme, og slik låter det også. Det blir ikke stor kunst av det, men passabel innsats er det jo.
3500 deltakere er blitt til én. Ingvar Olsen (24) gikk til topps i «Idol» 2014.